Melancholia

Melancholia er en science-fiction dramafilm fra 2011, skrevet og regissert av Lars von Trier, med Kirsten Dunst, Charlotte Gainsbourg og Kiefer Sutherland i hovedrollene. Filmen er den andre i Triers uoffisielle «depresjonstrilogi», hvor Antichrist fra 2009 var den første og ble etterfulgt av Nymphomaniac i 2013.

Melancholia hadde verdenspremiere på filmfestivalen i Cannes 2011.

Handling 
Filmen starter med at Jorden blir tilintetgjort og hopper deretter tilbake i tid. Historien handler om to søstre, Justine og Claire (Dunst og Gainsbourg). I begynnelsen av filmen blir Justine gift med Michael (Alexander Skarsgård). Kort tid etter bryllupet blir Justine melankolsk, noe som gjør at hun er rolig da det blir klart at Jorden er truet av undergang fordi den vil kollidere med en annen planet. Derimot er Claire full av frykt for fremtiden.

Roller 
 Kirsten Dunst – Justine
 Charlotte Gainsbourg – Claire
 Kiefer Sutherland – John
 Charlotte Rampling – Gaby
 Jesper Christensen – Little Father, butler
 John Hurt – Dexter
 Alexander Skarsgård- Michael
 Stellan Skarsgård – Jack
 Brady Corbet – Tim
 Udo Kier – Bryllupsarrangør

Priser 
I Cannes mottok Kirsten Dunst prisen som beste kvinnelige skuespiller. Av danske filmpriser mottok den blant annet Bodilprisen for beste danske film i 2012. Under utdeling av Robertprisen fikk den hele 10 priser, blant annet 
Robertprisen for årets danske spillefilm, Robertprisen for årets regissør og Robertprisen for årets manuskript til Lars von Trier.

Referanser

Eksterne lenker 
 

Filmer regissert av Lars von Trier
Science fiction-filmer
Filmer fra 2011
Engelskspråklige filmer
Danske dramafilmer
Bodilprisen for beste danske film
Robertprisen for årets danske spillefilm